ריצ'רד וילסון (שחקן)

ריצ'רד וילסון OBE (באנגלית: Richard Wilson; נולד ב-9 ביולי 1936 בשם איאן קרמייקל וילסון) הוא שחקן, במאי תיאטרון ומנחה סקוטי. הוא מוכר מהופעתו בתפקיד ויקטור מלדרו בסיטקום של ה-BBC "רגל אחת בקבר", ובתפקיד גאיוס, רופא החצר של קמלוט, בסדרת הדרמה "מרלין".

ביוגרפיה
וילסון נולד בגרינוק בסקוטלנד. הוא למד מדעים בגרינוק ושירת בחיל הרפואה  בסינגפור. הוא עבד במחקר במעבדה בבית החולים סטובהיל בגלאזגו. כשהיה בן 27 שינה כיוון ופנה לקריירת משחק. הוא למד באקדמיה המלכותית לאמנות הדרמה (RADA) והופיע בתיאטרון רפרטוארי באדינבורו (תיאטרון טראוורס), גלאזגו ומנצ'סטר (תיאטרון סטייבלס).

ב-1994 הוענק לווילסון תואר קצין מסדר האימפריה הבריטית (OBE) על תרומתו לתחום הדרמה כשחקן וכבמאי. ב-1996 נבחר לשמש כרקטור של אוניברסיטת גלאזגו למשך שלוש שנים.

וילסון היה פעיל למען זכויות להט"בים בקמפיין של ארגון סטונוול  והיה פעיל של מפלגת הלייבור. הוא אחד הפטרונים של התיאטרון לנוער הסקוטי . הוא תומך זמן רב בארגון הצדקה "Sense", וב-2007 הנחה את טקס הענקת הפרסים שלהם. הוא גם פטרון של כבוד של ארגון הצדקה לילדים "Scene & Heard".

וילסון השתתף בקריינות בשיר "The Man Who Called Himself Jesus" באלבום באותו שם של להקת הרוק האנגלית Strawbs.

ג'יימס רוס-אוונס כתב את הביוגרפיה של וילסון "One Foot on the Stage: The Biography of Richard Wilson" ().

במרץ 2011 הנחה יחד עם העיתונאי כריסטיאן וולמר תוכנית בשם "Train Journeys From Hell" של תוכנית האקטואליה של ערוץ 4 "Dispatches", שעסקה במחדלי רשת הרכבות בבריטניה.

חיים אישיים
וילסון היה אוהד של מועדון הכדורגל גרינוק מורטון, מאוחר יותר היה לאוהד של מועדון מנצ'סטר יונייטד. הוא פטרון של "Manchester United Supporters' Trust". הוא פעיל במשך שנים רבות למען זכויות להט"בים, ויצא מהארון במרץ 2013 בראיון בדיילי מייל.
וילסון הוא חבר טוב של השחקן אנגוס דייטון, ששיחק לצדו בסדרה "רגל אחת בקבר", והוא הסנדק של הבן של דייטון.

פילמוגרפיה

קולנוע

טלוויזיה

תפקידים בתיאטרון
 "הלילה השנים עשר" בתפקיד מלווליו – הלהקה השייקספירית המלכותית
 "Whipping it Up" מאת סטיב תומפסון – תיאטרון בוש, תיאטרון אמבסדורס
 "What the Butler Saw" בתפקיד ד"ר ראנס – התיאטרון המלכותי הלאומי
 "פיטר פן" בתפקיד מר דרלינג / קפטן הוק – רויאל פסטיבל הול
 מחכים לגודו בתפקיד ולדימיר – תיאטרון טרוורס, אדינבורו ובתיאטרון רויאל אקסצ'נג', מנצ'סטר
 "הדוד וניה" בתפקיד וניה – תיאטרון טרוורס
 "מלון קטן בצד" מאת ז'ורז' פדו – התיאטרון המלכותי (באת'), אוגוסט 2013
 "הטייפ האחרון של קראפ" בתפקיד קראפ, תיאטרון קרוסיבל בשפילד, מ-25 ביוני עד 19 יולי 2014

בימוי בתיאטרון
בשנת 2000 זכה וילסון בפרס TMA  על הבימוי של המחזה "Mr Kolpert".
 "The Woman Before" מאת רונלד שימלפניג  – תיאטרון רויאל קורט, מאי 2005
 "East Coast Chicken Supper" מאת מרטין ג'יי טיילור – תיאטרון טראוורס, 2005
 "Rainbow Kiss" מאת סיימון פארקוהר – תיאטרון רויאל קורט, אפריל 2006
 "A Wholly Healthy Glasgow" מאת איאן הגי בתיאטרון רויאל אקסצ'נג', הפסטיבל הבינלאומי של אדינבורו, תיאטרון רויאל קורט, 1988/89
 "Primo"
 "Smack Family Robinson" מאת ריצ'רד בין  - קינגסטון אפון תיימז, מרץ ואפריל 2013
 "ארורים" מאת שרה קיין – שפילד סטודיו 2015

לקריאה נוספת
 J. Roose-Evans, One Foot on the Stage: The Biography of Richard Wilson

קישורים חיצוניים

 The Official Richard Wilson Archive

הערות שוליים

שחקני קולנוע וטלוויזיה סקוטים
שחקני תיאטרון סקוטים
במאי תיאטרון סקוטים
שחקנים הומוסקסואלים
שחקנים להט"בים בריטים
מנחי טלוויזיה להט"בים
קצינים במסדר האימפריה הבריטית
בוגרי האקדמיה המלכותית לאמנות הדרמה
בריטים שנולדו ב-1936